1991R1382 — LV — 20.11.2003 — 002.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

Grozīta ar:









▼B

PADOMES REGULA (EEK) Nr. 1382/91

(1991. gada 21. maijs)

par datu sniegšanu attiecībā uz dalībvalstīs krastā izkrautajiem zvejniecības produktiem







EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 43. pantu, ņemot vērā Komisijas priekšlikumu ( 1 ), ņemot vērā Eiropas Parlamenta atzinumu ( 2 ), tā kā jo īpaši zvejniecības produktu tirgus vadība, kas paredzēta Padomes 2000. gada 14. novembra Regulā (EEK) Nr. 3796/81 par zvejniecības produktu tirgus kopējo organizāciju ( 3 ), kurā jaunākie grozījumi izdarīti ar Regulu (EEK) Nr. 2886/89 ( 4 ), tiktu uzlabota, ja būtu pieejama saskaņota Kopienas statistika par kopējiem krastā izkrautajiem zvejniecības produktiem, IR PIEŅĒMUSI ŠO REGULU.







▼M1

1. pants

Katra dalībvalsts iesniedz Komisijai datus par to zvejniecības produktu daudzumiem un vidējām cenām, kas katrā kalendārajā mēnesī to teritorijās krastā izkrauti no Kopienas zvejas kuģiem un EBTA kuģiem, ņemot vērā Padomes 1990. gada 11. jūnija Regulu (EEK, Euratom) Nr. 1588/90 par statistikas konfidencialitātei pakļautas informācijas nosūtīšanu Eiropas Kopienu Statistikas birojam ( 5 ).

Šajā regulā “krastā izkrauti zvejniecības produkti” ir:

— produkti, ko izkrauj zvejas kuģi vai citas zvejas flotes daļas,

— produkti, ko dalībvalstu kuģi izkrauj ostās ārpus Kopienas un uz kuriem attiecas Dokuments T2M, kas pievienots Komisijas Regulai (EEK) Nr. 137/79 ( 6 ), un

— produkti, ko attiecīgās dalībvalsts teritorijā no Kopienas zvejas kuģiem un citām zvejas flotes daļām pārkrauj trešo valstu kuģos.

Dalībvalstis nodrošina to, ka iesniegtie dati par katru konkrētu kalendāro mēnesi aptver visu to zvejniecības produktu izkraušanu krastā, kuri uzskaitīti I pielikumā, izņemot gadījumus, uz kuriem attiecas 5. panta 4. punktā paredzētās atkāpes. Tomēr paraugu ņemšanas metodes var izmantot, lai novērtētu ne vairāk par 10 % no attiecīgajā mēnesī krastā izkrauto zvejniecības produktu svara. Par paraugu ņemšanas metodēm ziņo atbilstīgi 5. panta 1. un 2. punktam.

▼B

2. pants

Datus, kas minēti 1. pantā, iesniedz Komisijai sešos mēnešos pēc attiecīgā mēneša beigām.

3. pants

1. Zvejniecības produkti, par kuriem saskaņā ar 1. pantu ir jānosūta dati, uzskaitīti I pielikumā. Tomēr dalībvalstis var iesniegt datus par citiem zvejniecības produktiem, kas noteikti individuāli.

Nav vajadzības ziņojumā atsevišķi norādīt datus par produktiem, kam kādā dalībvalstī ir otršķirīga nozīme, taču tos var iekļaut kopējā postenī, ar noteikumu, ka šādi reģistrētu produktu svars nepārsniedz 10 % no to produktu svara, kuri šajā dalībvalstī krastā izkrauti attiecīgajā mēnesī.

2. Svara vienību un vidējās cenas, paredzētā izlietojuma un produktu sagatavošanas veida definīcijas dotas II pielikumā.

3. I pielikuma produktu sarakstu un II pielikuma definīcijas var grozīt saskaņā ar 6. pantā noteikto procedūru.

▼M1

4 pants

1. Dalībvalstis pilda savas saistības pret Komisiju atbilstīgi 1. un 2. pantam, iesniedzot datus izmantojot magnētiskos datu nesējus, kuru formāts norādīts IV pielikumā.

2. Ja dalībvalstīm rodas grūtības datus iesniegt izmantojot magnētiskos datu nesējus, tad tos iesniedz III pielikumā norādītā formā.

▼B

5. pants

1. 12 mēnešos pēc šīs regulas stāšanās spēkā dalībvalstis iesniedz Komisijai ziņojumu, kurā izklāsta, kā iegūti dati par krastā izkrautajiem produktiem, un norāda, cik pilnīgi un uzticami ir šie dati. Komisija sadarbībā ar dalībvalstīm sastāda šo ziņojumu kopsavilkumu.

2. Par visām izmaiņām informācijā, kas sniegta saskaņā ar 1. punktu, dalībvalstis informē Komisiju trīs mēnešos pēc šo izmaiņu ieviešanas.

3. Ja saskaņā ar 1. punktu iesniegtie metodoloģiskie ziņojumi rāda, ka kāda dalībvalsts tūlīt nevar izpildīt šīs regulas prasības un ir vajadzīgas izmaiņas pārbaudes paņēmienos un metodoloģijā, Komisija sadarbībā ar attiecīgo dalībvalsti var noteikt pārejas laiku līdz trim gadiem pēc šīs regulas spēkā stāšanās dienas, kura laikā šīs regulas programma ir jāizpilda; šā pārejas perioda laikā pagaidu izņēmuma statusu, kas atbrīvo dalībvalsti no šīs regulas noteikumiem, var piešķirt, ilgākais, uz trim gadiem. Komisija informē visas dalībvalstis par šiem atbrīvojumiem, izmantojot 7. punkta procedūru.

4. Gadījumos, kad kādas dalībvalsts konkrētas zvejniecības nozares iekļaušana ziņojumā varētu dalībvalsts iestādēm radīt grūtības, kas būtu nesamērīgas ar minētās nozares nozīmi, saskaņā ar 6. pantā paredzēto procedūru var piešķirt atbrīvojumu, kas ļauj minētai dalībvalstij attiecīgās nozares datus neiekļaut valsts datu ziņojumā.

5. Atbrīvojumus saskaņā ar 4. punktu piešķir ilgākais uz trim gadiem, bet tos var pagarināt par vēl trim gadiem. Iesniedzot pagarinājuma lūgumu, dalībvalsts nosūta Komisijai apsekojuma rezultātus, norādot problēmas, kas radušās, šo regulu piemērojot savas valsts krastā izkrautajiem lomiem. Uz lūgumiem attiecas procedūra, kas noteikta 6. pantā.

6. Pēc pamatota dalībvalsts lūguma, kas adresēts Komisijai 12 mēnešos pēc šīs regulas stāšanās spēkā, datus par mazās ostās izkrautiem daudzumiem var neiekļaut valsts datu ziņojumos šādos gadījumos.

Ja pieprasīto datu iesniegšana radītu valsts iestādēm grūtības, kas nav samērīgas ar attiecīgā krastā izkrauto produktu nozīmi, un ja attiecīgos krastā izkrautos produktus pārdod tikai vietējā tirgū. Attiecīgo ostu sarakstus sastāda katra dalībvalsts saskaņā ar 6. pantā paredzēto procedūru.

Attiecīgā dalībvalsts reizi trijos gados pēc šīs regulas stāšanās spēkā iesniedz Komisijai ziņojumu, kur ir visa attiecīgā informācija, lai Lauksaimniecības statistikas pastāvīgā komiteja, kas izveidota ar Lēmumu 72/279/EEK ( 7 ), varētu izskatīt un vajadzības gadījumā saskaņā ar 6. panta procedūru labot kritērijus un sarakstus, kas minēti šā punkta otrajā daļā.

7. Metodoloģiskus ziņojumus, pagaidu noteikumus, datu pieejamību, datu uzticamību un citus būtiskus jautājumus, kas ir saistīti ar šīs regulas piemērošanu, reizi gadā pārbauda kompetenta Lauksaimniecības statistikas komitejas darba grupa.

▼M2

6. pants

1. Komisijai palīdz Lauksaimniecības statistikas pastāvīgā komiteja (turpmāk tekstā – “Komiteja”).

2. Ja ir atsauce uz šo pantu, piemēro Lēmuma 1999/468/EK ( 8 ) 5. un 7. pantu, ņemot vērā minētā lēmuma 8. panta noteikumus.

Lēmuma 1999/468/EK 5. panta 6. punktā noteiktais termiņš ir trīs mēneši.

3. Komiteja pieņem savu reglamentu.

▼B

7. pants

Šī regula stājas spēkā dienu pēc tās publicēšanas Eiropas Kopienu Oficiālajā Vēstnesī.

Tā stājas spēkā 1992. gada 1. janvārī.

Šī regula uzliek saistības kopumā un ir tieši piemērojama visās dalībvalstīs.

▼M1









I PIELIKUMS

SARAKSTS AR ZVEJNIECĪBAS PRODUKTIEM, PAR KURIEM JĀSNIEDZ DATI







Kods Suga Apstrādes stadija CDZ Mencas (Gadus morhua, Boreogadus saida, Gadus ogac) Svaigas veselas Svaigas izķidātas Saldētas nefiletētas Saldētas filetētas Sālītas HAD Pikšas (Melanogrammus aeglefinus) Svaigas veselas Svaigas izķidātas Saldētas nefiletētas Saldētas filetētas POK Saidas (Pollachius virens) Svaigas veselas Svaigas izķidātas Saldētas nefiletētas Saldētas filetētas HKE Merlūzas jeb heki (Merluccius spp.) Svaigi veseli Svaigi izķidāti Saldēti veseli Saldēti, bez galvām un izķidāti Saldēti filetēti Saldēti, pārējie WHG Merlangi (Merlangius merlangus Svaigas veselas Svaigas izķidātas Saldētas nefiletētas Saldētas filetētas LNZ Jūras līdakas (Molva spp.) Svaigas veselas Svaigas izķidātas Saldētas nefiletētas Saldētas filetētas POL Pollaki (Pollachius pollachius) Svaigi veseli Svaigi izķidāti Saldēti nefiletēti Saldēti filetēti BIB Franču mencas (Trisopterus luscus) Svaigas NOP Esmarka mencas (Trisopterus esmarkii) Svaigas WHB Putasū (Micromesistius poutassou) Svaigas PLE Jūras zeltplekstes (Pleuronectes platessa) Svaigas veselas Svaigas izķidātas Saldētas nefiletētas Saldētas filetētas SOL Jūras mēles (Solea vulgaris) Svaigas veselas Svaigas izķidātas Saldētas nefiletētas Saldētas filetētas MEG Megrimi (Lepidorhombus spp.) Svaigi Saldēti nefiletēti DAB Limandas (Limanda limanda) Svaigas Saldētas LEM Mazmutes plekstes (Microstomus kitt) Svaigas Saldētas RED Sarkanasari (Sebastes spp.) Svaigi Saldēti nefiletēti Saldēti filetēti MNZ Jūras velni (Lophius spp.) Svaigi veseli Svaigas astes Saldētas astes BOZ Bopsas (Boops spp.) Svaigas Saldētas PIC Smarīdas (Spicara (= Maena) spp.) Svaigas Saldētas CGZ Jūras zuši (Conger spp.) Svaigi Saldēti GUX Jūras gailīši (Triglidae) Svaigas Saldētas MUL Kefales (Mugilidae) Svaigas Saldētas HER Siļķes (Clupea harengus) Svaigas Saldētas nefiletētas Saldētas filetētas PIL Sardīnes (Sardina pilchardus) Svaigas Saldētas ANE Anšovi (Engraulis encrasicholus) Svaigi Saldēti SPR Brētliņas (Sprattus sprattus) Svaigas ALB Garspuru tunzivis (Thunnus alalunga) Svaigas Saldētas YFT Dzeltenspuru tunzivis (Thunnus albacares) Svaigas Saldētas SKJ Svītrainās tunzivis (Katsuwonus pelamis) Svaigas Saldētas BET Lielaces (Thunnus obesus) Svaigas Saldētas BFT Ziemeļu tunzivis (Thunnus thynnus) Svaigas Saldētas SWO Zobenzivis (Xiphius gladius) Svaigas Saldētas TUN Pārējās tunzivis (Thunnini) Svaigas Saldētas MAC Atlantijas makreles (Scomber scombrus) Svaigas Saldētas MAZ Citas makreles (Scomber japonicus) Svaigas Saldētas JAX Stavridas (Trachurus spp.) Svaigas Saldētas SRX Rajas (Rajiformas) Svaigas Saldētas DGZ Dzelkņu haizivis (Squalus acanthias, Scyliorhinus spp.) Svaigas Saldētas NEP Norvēģijas omāri (Nephrops norvegicus) Svaigi veseli Svaigas astes Saldētas astes CNZ Garneles (Crangon spp.) Svaigas Saldētas PDZ Ziemeļgarneles (Pandalidae) Svaigas Saldētas CRE Ēdamie krabji (Cancer pagurus) Svaigi Saldēti CRS [Krabji](Portunus spp.) Svaigi LBE Omāri (Homarus gammarus) Svaigi Saldētas astes SCE Svētceļnieku ķemmīšgliemenes (Pecten maximus) Svaigas SQC Kalmāri (Loligo spp.) Svaigi Saldēti, netīrīti Saldēti, tīrīti SQX kalmāri (Todarodes saggittatus, Illex spp.) Svaigi Saldēti, netīrīti Saldēti, tīrīti OMZ Kalmāri (citi) (Omnastrephidae) Svaigi Saldēti, netīrīti Saldēti, tīrīti OCZ Astoņkāji (Octopus spp.) Svaigi Saldēti CTL Sēpijas (Sepia officinalis, Rossia macrosoma, Sepiola rondeleti) Svaigas Saldētas FIN Citas zivis Svaigas Saldētas CRU Citi vēžveidīgie Svaigi Saldēti MOL Citi mīkstmieši Svaigi Saldēti









II PIELIKUMS

DEFINĪCIJAS, KAS JĀIZMANTO, SNIEDZOT DATUS PAR ZVEJNIECĪBAS PRODUKTU IZKRAUŠANU KRASTĀ

Vienības

Svars: Reģistrējamais svars ir produkta svars krastā izkraušanas brīdī.

Svaru reģistrē tonnās ar vienu ciparu aiz komata.

Vidējā cena: Vidējo cenu reģistrē valsts valūtā uz vienu tonnu. Produktiem, ko tūlīt nepārdod, vidējo cenu vajadzētu aprēķināt, izmantojot piemērotu metodi.

Paredzētais lietojums

Lietošana uzturā: Šajā kategorijā ietilpst visi produkti, kurus pirmajā pārdošanas reizē pārdod lietošanai uzturā vai par kuriem, tos izkraujot krastā, ir noslēgti līgumi vai citas vienošanās par lietošanu uzturā. Neieskaita daudzumus, kuri paredzēti lietošanai uzturā, bet kuri pirmajā pārdošanas reizē tirgus apstākļu, higiēnas noteikumu vai līdzīgu iemeslu dēļ tikuši atsaukti no uzturā lietojamu preču tirgus.

Izmantošana rūpniecībā: Šajā kategorijā ietilpst visi produkti, kurus izkrauj krastā ar nodomu pārstrādāt zivju miltos vai eļļā vai izmantot kā dzīvnieku barību, kā arī daudzumi, kuri sākotnēji tikuši paredzēti lietošanai uzturā, tomēr pirmajā pārdošanas reizē nav pārdoti ar šādu nolūku.

Produktu sagatavošanas veids

Fileja ir gaļas sloksne, kas nogriezta paralēli zivs muguras asakai un ir labā vai kreisā zivs puse bez galvas, iekšējiem orgāniem, spurām (muguras, anālās, astes, vēdera, krūšu) un asakām (muguras jeb lielās asakas, vēdera jeb ribu asakām, bronhiālām asakām, u. tml.), un abas puses nedrīkst būt savienotas, piemēram, ne pa muguras, ne vēdera līniju.

Veselas zivis ir neizķidātas zivis.

Termins “tīrīts” attiecas uz kalmāriem, no kuru ķermeņiem atdalīti taustekļi, galvas un iekšējie orgāni.

Saldētas zivis ir zivis, kas saldētas tā, lai saglabātu zivju īpašo kvalitāti, pazeminot temperatūru līdz — 18 °C vai vairāk un tādā temperatūrā zivis glabājot.

Svaigas zivis ir zivis, kas nav konservētas, garšvielās, saldētas vai citādi apstrādātas, bet ir vienīgi atdzesētas. Parasti svaigas zivis ir veselas vai izķidātas.

Sālītas zivis bieži vien ir izķidātas un bez galvām, saglabātas sālī vai sālījumā.

Valsts piederība un piemērošana

Datus reģistrē par visiem produktiem, ko ziņojumu iesniedzēju dalībvalstu ostās izkrauj no ar Kopienas un EBTA zvejas kuģiem. Atbilstīgi šai regulai ziņojuma iesniedzējai dalībvalstij nav jāziņo par lomiem, ko tās kuģi izkrāvuši ostās, kas nav attiecīgās valsts ostas.

Datus reģistrē arī par produktiem, kurus izkrauj krastā dalībvalstu teritorijās un uz kuriem attiecas Dokuments T2M, kas minēts Komisijas Regulā (EEK) Nr. 137/79. Tāpat reģistrē arī produktus, ko no Kopienas un EBTA zvejas kuģiem un citiem Kopienas un EBTA zvejas flotes transportlīdzekļiem pārkrauj trešo valstu kuģos un kurus izkrauj krastā attiecīgās dalībvalsts teritorijā.

Kopienas kuģi ir kuģi, kas izmanto Kopienas dalībvalstu karogus vai ir reģistrēti Kopienas dalībvalstīs.

EBTA kuģi ir kuģi, kas izmanto EBTA dalībvalstu karogus vai ir reģistrēti EBTA dalībvalstīs.

Trešo valstu kuģi ir kuģi, kas izmanto tādu valstu karogus, kuras nav Kopienas vai EBTA dalībvalstis, vai kas ir reģistrēti tādās valstīs.









III PIELIKUMS

VEIDLAPA 1. PANTĀ MINĒTO DATU IESNIEGŠANAI

STATISTIKA PAR KRASTĀ IZKRAUTIEM PRODUKTIEM

▼M1









IV PIELIKUMS

FORMĀTS, KĀDĀ IESNIEDZAMI DATI MAGNĒTISKIEM NESĒJIEM

1. Magnētiskie nesēji

Datorlentes: Deviņceliņu ar blīvumu 1 600 vai 6 250 BPI un EDCDIC vai ASCII kodējumu, ieteicams ar iezīmi. Ja ir iezīme, tad būtu jānorāda datnes beigu kods.

Disketes: MS-DOS formatētas 3,5” 720 Kb vai 1,4 Mb vai 5,25” 360 Kb vai 1,2 Mb diski.

2. Kodēšanas formāts







Baitu numuri Priekšmets Piezīmes 1 līdz 4 Valsts ISO trīsburtu kods (piem., FRA = Francija) 5 līdz 6 Gads Piemērs: 94 = 1994 7 līdz 8 Mēnesis Piemērs: 01 = janvāris 9 līdz 11 Suga 3-burtu apzīmējums (piem., CDZ = menca) 12 līdz 13 Sagatavošanas veids Sk. tālāk doto kodu sarakstu 14 Paredzētais izmantojums Sk. tālāk doto kodu sarakstu 15 līdz 25 Daudzums Tonnas ar vienu ciparu aiz komata 26 līdz 36 Vidējā cena Valsts valūta par 1 tonnu 37 Valsts kods Sk. piezīmi aiz tabulas

Piezīme:

a) Visus ierakstus ar cipariem līdzina pa labi, tukšumus atstājot pirms ieraksta. Visus ierakstus, kas satur gan burtus, gan skaitļus, līdzina pa kreisi, tukšumus atstājot aiz ieraksta.

b) Reģistrējamais svars ir produkta svars krastā izkraušanas brīdī.

c) Daudzumus, kas ir mazāki nekā 50 kg, reģistrē kā “0 0”.

3. Kodu saraksts







a) Sagatavošanas veida kodi Svaigas 10 Svaigas veselas 11 Svaigas izķidātas 12 Svaigas astes 13 Svaigas, izķidātas un bez galvām 16 Svaigas, pārējās 19 Saldētas 20 Saldētas veselas 21 Saldētas izķidātas 22 Saldētas astes 23 Saldētas nefiletētas 25 Saldētas izķidātas un bez galvām 26 Saldētas tīrītas 27 Saldētas netīrītas 28 Saldētas, pārējās 29 Sālītas 30 Kūpinātas 40 Vārītas 50 Vārītas, saldētas un iepakotas 60 b) Paredzētā izmantojuma kodi Lietošana uzturā 1 Lietošana rūpniecībā 2 Lietošana nezināma 9 c) Valsts kods EEK kuģi 1 EBTA kuģi 2 Trešo valstu kuģi 3